Here is a page extracted from Wikipedia that may contain CSS, HTML, and a lot of unformatted text.

Title: Setio d'Albarracín
Content: Lo Setio d'Albarracín estió una campanya de Pero lo Gran en 1284, que tenió como consecuencia que los vencedors adhibioron la sinyoría d'Albarracín a lo Reino d'Aragón.

Antecedents
Dimpués de la muerte de Ferrando de la Cerda, lo fillo mayor d'Alfonso X lo Sabio, confrontatos los partidarios de Sancho y Alfonso de la Cerda, lo sinyor d'Albarracín, Chuan Nunyez de Lara, aduyó a Alfonso facilitando-li l'aduya de lo Reino de Navarra y lo Reino de Francia.

Cuan Pero lo Gran tornó de lo desafiamiento de Bordeus Chuan Nuñez de Lara prebó de fer-lo prisionero y entregar-lo a lo rei de Francia y atacó Aragón. En chunio de 1283, Pero lo Gran, que yera en Tarazona emprenió un ataque a Tudela (Navarra) y Trebiño como respuesta de lo setio d'Ull, (Navardún), un ataque navarro a Aragón en lo que s'heban conquiesto y cremato muitas villas.

La Batalla 
Pero lo Gran asetió la villa d'Albarracín, que heba quedato bien esfendita en hibierno de 1284, mientres Chuan Nunyez de Lara se trobaba en Treviño mirando refuerzos navarros pa esfender-se de los aragoneses, que li heban declarato la guerra con enchaquia de la suya tradición l'anyata anterior.

Dende abril dica setiembre de 1284, los setiadors costruyoron lo poblato en l'actual carrera de los Palacios pa que los suyos soldatos estasen a cubierto y mes comodos que en tiendas u capanas, ya que heban de pasar-ie l'ibierno, pero no calió porque Chuan Nunyez de Lara se rindió y s'exilió a lo Reino de Francia.

Consecuencias 
La sinyoría d'Albarracín esdevenió part de lo Reino d'Aragón.

Batallas d'Aragón
Batallas de 1284
Sinyoría d'Albarracín
Edat Meya en Aragón